Román Felones Morrás jaunak galdera egin du arkitekturako, ondare higigarriko, arkeologia-ondareko eta etnografia-funtsetako inbentarioei buruz.

Legebiltzarreko Erregelamenduko 113.1 artikuluan ezarritakoa betez, galdera horren erantzuna, Foru Diputazioak emana, Nafarroako Parlamentuko Aldizkari Ofizialean argitara dadin agindu dut. Galdera argitaratu zen 2008ko azaroaren 7ko 99. Nafarroako Parlamentuko Aldizkari Ofizialean.

Iruñean, 2008ko azaroaren 28an

Lehendakaria: Elena Torres Miranda

ERANTZUNA

Socialistas del Parlamento de Navarra parlamentu-taldeari atxikitako foru parlamentari Román Felones Morrás jaunak galdera egin du jakiteko zer egoeratan dauden gaur egun arkitekturaren, ondare higikorraren, ondare arkeologikoaren eta funts etnografikoaren inbentarioak, azken helburua haiek amaitzea izanik, eta honako hauek zehaztea: aurreko urteetan inbertitutako kopuruak; inbentario propioaren egungo egoera, egindako lana eta oraindik egiteko dagoena ehunekotan gutxi gorabehera adierazita; legegintzaldi honetarako aurreikuspenak. Hona Vianako Printzea Erakundea - Kultura eta Turismo Departamentuko kontseilariaren erantzuna:

Arkitektura Ondarearen Inbentarioa 

Haren eguneratzea 2001. urtean hasi zen, eta gaur egun arte, guztira, 7.111 higiezin inbentariatu dira. Lizarrako merindadearen inbentarioa amaitu egin da, eta Iruñekoarena bukatzen ari da. Beste hiru merindadeen inbentarioa oraindik egin gabe dago.

Hurrengo urteetan, inbentarioa egiten jarraitzeaz gain, jadanik berrikusitako merindadeei buruzko informazioa Interneten jarriko da, interesa duten erakundeek (udalek, bereziki) eta erabiltzaileek hartara arazorik gabe jotzea izan dezaten.

Urtea 
Inbertsioa

2001. urtea
4.850.000 pta.

2002/3 urteak
87.948 euro

2004. urtea
59.400 euro

2005. urtea
30.300 euro

2006. urtea
50.000 euro

2007. urtea
50.946 euro

2008. urtea
70.000 euro

Nafarroako Kultur Ondareko Ondasun Higigarrien Katalogoa

2006. urtean, Nafarroako Kultura Ondareari buruzko azaroaren 22ko 14/2005 Foru Legeko 50. artikuluan adierazitakoa betetzearren, katalogo hau abiarazi zen, Foru Komunitateko ondare higigarriaren gaineko ezagutza zabaltzeko. Aurten arte, 1.055 fitxa egin dira.

Hasieran, katalogo-fitxa Access-en diseinatu zen, eta lehen kanpaina herri-erlijiotasunaren, -debozioen eta erlijiotasun zein debozio pribatuen esparrura bideratu zen (gutxi ezagutzen den eta desagertzeko fasean dagoen ondare inmaterial baten begi-bistako sustapena). Hurrengo kanpainetan, helburua udal-jabetzako ondare higigarria osatzen duten ondasunetara zabaldu zen, eta Lizarra, Tutera eta Erriberriko udalak katalogatu ziren.

Hurrengo urteetan, betiere erabilgarri dagoen aurrekontuak baldintzatuta, Iruñeko eta Zangozako udaletako ondare higigarria katalogatu eginen da; horrenbestez, Foru Komunitatearen administrazio-antolaketan dauden bost merindadeetako buru diren udalak aztertuta egonen dira.

Partikularrek daukaten ondare higigarria da beste lan-ildo garrantzitsu bat, baina orain arte, egindako ahaleginak gorabehera, ateak itxita egon dira. Bide horretan urratsak egiten jarraituko da.

Urtea 
Inbertsioa

2006. urtea
25.000 euro 

2007. urtea
25.525 euro 

2008. urtea
26.597 euro

Nafarroako Ondare Arkeologikoaren Inbentarioa 

Haren eguneratzea 1992. urtean hasi zen, eta gaur egun arte 4.000tik gora aztarnategi arkeologiko inbentariatu dira. Ildo horretan jarraitzea aurreikusten da, eta 2008-2009rako 148.373 euroko aurrekontua dago, Elo, Ibargoiti, Irunberri, Ledea, Zangoza, Oibar, Esa, Zare eta Leatxen aztarnategiak katalogatzeko. Arazo bat dago katalogo horiek jendaurrean jartzeko orduan; izan ere, informazio horren kontrolik gabeko erabilera gerta liteke, eta, horregatik, oraingoz, ez dago hura argitaratzeko asmorik.

Urtea
Inbertsioa

1992. urtea
5.403.775 pta.

1993. urtea
5.961.170 pta.

1994. urtea
6.268.768 pta.

1995. urtea
5.411.810 pta.

1996. urtea
8.378.317 pta.

1997. urtea
11.989.117 pta.

1998. urtea
22.096.050 pta.

1999. urtea
11.693.200 pta.

2000. urtea
22.443.870 pta.

2001. urtea
13.755.510 pta.

2002. urtea
42.348 euro

2003. urtea
61.707 euro

2004. urtea
86.025 euro

2005. urtea
56.658 euro

2006. urtea
61.934,67 euro

2007. urtea
81.061,87 euro

2008.-2009. urtea
148.373 euro

Nafarroako Megalitoen Katalogoa 

Nafarroako Kultura Ondareari buruzko azaroaren 22ko 14/2005 Foru Legeko bigarren xedapen gehigarriak interes kulturaleko ondasuntzat jo zituen, legez, Nafarroako adierazpen megalitiko guztiak. Agindu hori betetzeko lehen neurri gisa, Arkeologia Atala katalogo hau egiten hasi zen 2006an; Foru Komunitatean dauden monumentu megalitiko guzti-guztiak (trikuharriak, tumuluak eta menhirrak) bereiztea eta katalogatzea da katalogo horren helburua.

Orain arte, 972 fitxa egin dira. Katalogoa amaitutakoan, haren argitalpena prestatuko da, interes kulturalekotzat jotako ondasun horiek ezagut, gorde eta errespeta daitezen.

Azpimarratu behar da 2008. urtean berriz ere hasi dela seinaleak jartzen monumentu horietan guztietan, eta, horretarako, gaur egun dagoenaren antzeko mugarri bat erabiltzen da; izan ere, Nafarroako Gobernua hasi zen hori jartzen, Gorosti Zientzia Elkartearekin batera. Lan horietan 98.800,00 euroko diru-kopurua erabiltzea erabaki da; lan horiek hasita daude Goizuetako herrian eta inguruko zenbait udalerritan (Areson, Aranon, Lesakan, Aranatzen, Labaienen eta Leitzan), eta 200 monumentu inguru seinaleztatu dira.

Lanek hurrengo urteetan jarraituko dute, katalogatutako monumentu megalitiko guztiak amaitu arte.

Urtea 
Inbertsioa

2006. urtea
25.242 euro 

2007. urtea
17.399 euro 

2008. urtea
17.400 euro

Funts etnografikoen inbentarioa

“Julio Caro Baroja” Museoaren funtsen inbentarioa 1993. urtean hasi zen, eta erabat gauzatu da, baina urtero eguneratzen da, funts berriak iritsi ahala. Museoan orain arte inbentariatutako funtsak, guztira, 13.651 dira. 

2009rako gastu-aurreikuspena: pieza sartu berrien inbentarioa ezin kuantifikatuzkoa da, ezin baita datu hori aurreikusi. 

Urtea 
Inbertsioa

1993. urtea
17.300 euro 

1994.-1995. urteak
57.100 euro 

1996.-1997. urteak
54.000 euro

1998. urtea
12.000 euro 

1999. urtea
15.000 euro 

2000. urtea
12.000 euro

2001.-4. urteak
Kosturik gabe 

2005. urtea
17.950 euro

2006. urtea
8.793,96 euro 

2008. urtea
35.500 euro 

Museoak, halaber, museoarenak ez diren piezen beste inbentario etnografiko batzuk abiarazi ditu:

Teknologia Tradizionaleko Olio-errota eta -dolareen Inbentarioa

1997an egin zen: 50 errota eta dolare inbentariatu ziren, eta kostua 6.425 eurokoa izan zen. Hasiera batean, ezagutzen diren errota eta dolare guztiak inbentariatuta daude, baina baliteke oraindik beste instalazioren bat aurkitzea, eta inbentarioa handitzea. 

Elurtegien eta Izotz-putzuen Inbentarioa

2007an eta 2008an egin da, eta 33 elurtegi inbentariatu dira; gastua 16.000 eurokoa izan da. Hasiera batean, ia-ia egitura guztiak daude aurkituta. Hala ere, olio-errota eta -dolareekin gertatzen den bezala, inbentario irekia da, eta beste eraikuntza batzuk ere jasoko ditu, haien berri izan ahala.

Sagardo-dolareak

2006., 2007. eta 2008. urteen artean egin da. 44 dolare inbentariatu dira, eta gastua, guztira, 39.754,20 eurokoa izan da. Inbentario hori itxitzat jo daiteke, zaila delako egitura gehiago agertzea; izan ere, horrelakoak izan dituzten Nafarroako eskualdeak oso-osorik miatu dira.

Hori jakinarazten dizut Nafarroako Parlamentuko Erregelamenduaren 192. artikuluan xedatutakoa betetzeko.

